Tampereen seuraparlamentin kokous MUISTIO

Paikka                     Tampereen Uintikeskus 2.krs

Aika              22.8.2023 klo 16.00 -17.30

Liikuntaseurojen edustajat:

                                 Kurki Inka (paikalla)

                                 Salmi Alina (etänä)

                                 Palvalinin Josefina sihteeri (paikalla)

                                 Kantsila Minna (estynyt)

                                 Niemistö Antti (estynyt)

                                 Mäkelä Timo (estynyt)

                                 Hakanen Elisa puheenjohtaja (paikalla)

                                 Allonen Juho (paikalla)

                                 Lampinen Minttu varapuheenjohtaja (etänä)

                                 Mutikainen Siina (paikalla)

  Erityisliikunnan edustaja

Virenius Riitta (paikalla)

Muut edustajat:

Evilä Tommi (Sivistys- ja kulttuurilautakunta, sikula, paikalla)

Moilanen Harri (Tampereen Urheilun Edistämissäätiö, TUES, estynyt)

Björn Kaisa (Hämeen Liikunta ja Urheilu ry, HLU, estynyt)

Etu-Seppälä Jukka (Tampereen kaupungin liikunta ja nuoriso, estynyt)

Liimatta Tommi (Tampereen kaupunki, liikunnan ja nuorison palveluryhmä, paikalla).

1. Kokouksen avaus
	1. Kokous avattiin klo 16.08.
	2. Juho Allonen (Tatu) on noussut varsinaiseksi jäseneksi Joni Koivusen (Sisu) tilalle.
2. Muut esille tulevat asiat
	1. Parlamentin kauden pituus
		1. Parlamentti päätti kauden pidentämisestä. Syksyllä 2023 ei järjestetä valintakokousta. Seuraavat vaalit järjestetään syksyllä 2025 ja siitä eteenpäin kahden vuoden välein. Vaaleissa puolet edustajista ovat erovuorossa. Edustajakauden pituus on neljä vuotta.
	2. Todettiin, että TUL:n Tampereen piiri ja muut vastaavat toimijat ovat tervetulleita mukaan toimijoiksi kategoriassa ”muut edustajat”.
	3. Tommi Evilä/Sikulan ajankohtaiset asiat
		1. Kaupungin liikunta- ja nuorisojohtajan rekrytointi ei ole vielä auki. Paikka tullee elokuun aikana hakuun.
	4. Seurojen ja erityisliikunnan ajankohtaiset asiat
		1. Avustukset
			1. Matalan kynnyksen liikunta-avustus on seurojen mielestä hyvä uudistus.
		2. Lupa harrastaa –toiminta
			1. Todettiin seurojen toimesta, että Lupa harrastaa –toimintaan on tullut paljon ilmoittautumisia ja se on vaikuttanut jalkautuneen hyvin koululaisten arkeen.
		3. Seurojen/lajien tilannekatsaus
			1. Uinnissa ryhmät ovat suosittuja ja tarvetta olisi lisätiloille.
			2. Tanssissa lasten ryhmissä on tilaa, aikuisten toiminta on erittäin suosittua. Kerrottiin vinkkinä, että Laura Kostiainen vastaa lasten liikunnasta kaupungilla, ja häneen voi olla yhteydessä lasten ja perheiden liikkumiseen liittyen.
			3. Cheerleadingissä tilanne on koronan jälkeen palautunut, mutta koronaa edeltäviin todella suuriin kasvulukuihin ei ole vielä päästy.
			4. Painissa painitaan valmentajapulan kanssa.
			5. Kädenvääntö on kasvattanut suosiotaan.
			6. Tenniksessä, padelissa ja sulkapallossa on palattu koronaa edeltäviin harrastajamääriin ja toiminta on kasvussa.
			7. Koripallossa ja yleisurheilussa isot ja suositut lasten ja nuorten turnaukset takana. Kansainväliset arvokisat (Yleisurheilun ja koripallon MM) nostaa harrastajamääriä ja kiinnostusta lajeja kohtaan.
	5. Tiloihin liittyvät ajankohtaiset asiat
		1. Lisätiloja kaivataan uinnille (myös erityisliikunta), sisäpalloilulle ja kilpailukäyttöön
			1. Erityisliikunnalla ja uimaseuroilla tarvetta lisäolosuhteille.
			2. Sisäpalloilutiloja kaivataan lisää. Sammon uusi sali helpottaa hieman tilapulaa.
			3. Erityisesti kilpailukäyttöön kaivataan lisää nousevalla katsomolla, äänentoistolla ja esitystekniikalla varustettuja tiloja. Tällä hetkellä osa seuroista joutuu turvautumaan ympäryskuntien tarjontaan, kun Tampereella ei ole riittävästi tiloja.
		2. Hervannan liikuntatilat
			1. Etelä-Hervannan sali on suljettuna 17.9. saakka.
			2. Hervake toiminnassa toistaiseksi, näillä näkymin remontti alkaa maaliskuussa 2024.
		3. Tammelan stadion
			1. Ilves on varmistunut operaattoriksi Tammelan stadionille.
	6. Seuraparlamentti toivoi tuleviin kokouksiin tilannekatsauksia seuraavista aiheista:
		1. Hakametsä Sport Campus
		2. Liikuntapalvelujen vuorojaon hierarkiaperiaatteet
	7. Nuorten urheilijoiden selkävammat ja niiden hoito –luento järjestetään 3.10. Sampolassa. Lisätietoa osoitteesta tamselka.fi
3. Seuraava kokous
	1. Ti 14.11. klo 16.00 Uintikeskuksella.
4. Kokouksen lopetus
	1. Kokous päätettiin klo 17.09.